नई दिल्ली. भारत के पेशेवर रोजगार बाजार में इस साल की शुरुआत से सुधार दिख रहा है। एक सर्वेक्षण के अनुसार 59 फीसदी भारतीय कंपनियां फिलहाल वरिष्ठ स्तर पर नियुक्तियां कर रही हैं। इस साल की शुरुआत से यह आंकड़ा 19 प्रतिशत अधिक है। बहुराष्ट्रीय नियुक्ति कंपनी एंटल इंटरनेशनल के एंटल ग्लोबल स्नैपशाट सर्वेक्षण के अनुसार, रोजगार के रुख से पता चलता है कि भारत और वैश्विक स्तर पर वर्ष 2013 की शुरुआत से पेशेवर रोजगार बाजार में सुधार का रुख है।
65 फीसदी कंपनियों में नई नियुक्तियां: सर्वे में यह भी कहा गया कि प्रबंधक एवं पेशेवर स्तर पर नियुक्तियां करने वाली भारतीय कंपनियों का आंकड़ा 19 प्रतिशत बढ़कर 59 प्रतिशत हो गया है। पिछले सर्वेक्षण में कहा गया था कि 43 फीसदी कंपनियों द्वारा नई नियुक्तियां किए जाने की उम्मीद है। सर्वेक्षण के अनुसार, फिलहाल यह आशावादी रुख जारी रहने की उम्मीद है। अगले तीन माह में 65 प्रतिशत भारतीय कंपनियों द्वारा नई नियुक्ति किए जाने की उम्मीद है।
5 जून की खास खबरें
(ब्रेकिंग व स्पेशल न्यूज, मजेदार जोक्स और रोचक तस्वीरों के लिए आप हमें फेसबुक पर भी फॉलो कर सकते हैं।)
hin_Deva hin_Deva kas_Deva hin_Deva